පොල් ගෙඩියේ ප්‍රමාණය මත මිල නියම කිරීම සඳහා ගැසට් නිවේදනයක් නිකුත් කිරීම විපක්ෂය ඇතුළු පාර්ශ්ව විහිළුවට ගෙන ඇති බව වෙළෙඳ අමාත්‍ය බන්දුල ගුණවර්ධන මහතා පවසනවා.කෙසේ වෙතත් රජය නිකුත් කළ ගැසට් නිවේදනයේ  සදහන් මිලට වෙළෙඳපොලේ පොල් අලෙවි වන්නේදැයි අප සොයා බැලීමක් කළා.පොල් ගෙඩියක මිල රුපියල් 60 ත් 70 ත් අතර උපරිම සිල්ලර මිලක් නියම කරමින් ඊයේ අති විශේෂ ගැසට් පත්‍රයක් නිකුත් කෙරුණා.එහි සදහන් ආකාරයට වට ප්‍රමාණය අනුව පොල් ගෙඩියක මිල වෙනස් වනවා.වට ප්‍රමාණය අඟල් 12 ට අඩු පොල් ගෙඩි සදහා උපරිම සිල්ලර මිල රුපියල් රුපියල් 60 කටත් වට ප්‍රමාණය අඟල් 12 ත් 13 ත් අතර පොල් ගෙඩියක් සඳහා උපරිම සිල්ලර මිල රුපියල් 65 කටත් වට ප්‍රමාණය අඟල් 13ට වැඩි පොල් ගෙඩියක් සඳහා රුපියල් 70 ක උපරිම සිල්ලර මිලක් ද නියම කර තිබෙනවා.කෙසේ වෙතත් මේ සම්බන්ධයෙන් අපි මහ ජනතාවගෙන් සහ පොල් වෙළෙන්දන්ගෙන් විමසීමක් සිදු කළා.මේ අතර අනුරාධපුර පැවති වැඩසටහන් කිහිපයකට එක් වූ විපක්ෂ නායක සජිත් ප්‍රේමදාස මහතා පොල් මිල සම්බන්ධයෙන් මෙලෙස අදහස් පළ කළා.මේ අතර පොල් මිල පිළිබඳව විෂය භාර අමාත්‍ය  බන්දුල ගුණවර්ධන මහතාද අදහස් පළ කළා.